****

ที่ มท ๐๘๑๐.๔/ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. 10300

พฤศจิกายน ๒๕๖6

เรื่อง การดำเนินการก่อสร้างเสาไฟฟ้าประติมากรรมขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 2744 ลงวันที่ 4 กันยายน 2561

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 1347 ลงวันที่ 25 มิถุนายน 2564

 3. หนังสือกระทรวงมหาดไทย ด่วนที่สุด ที่ มท 0810.4/ว 7537 ลงวันที่ 16 สิงหาคม 2566

สิ่งที่ส่งมาด้วย แบบรายงานการดำเนินการก่อสร้างและบำรุงรักษาเสาไฟฟ้าประติมากรรม จำนวน 1 ฉบับ

ตามที่ กระทรวงมหาดไทยและกรมส่งเสริมการปกครองท้องถิ่นได้ขอให้จังหวัดดำเนินการ ตามข้อเสนอแนะจากการตรวจสอบของสำนักงานการตรวจเงินแผ่นดินและข้อเสนอแนะตามคำวินิจฉัย ของผู้ตรวจการแผ่นดิน เกี่ยวกับการดำเนินการก่อสร้างเสาไฟฟ้าประติมากรรมขององค์กรปกครองส่วนท้องถิ่น ความละเอียดตามหนังสืออ้างถึง นั้น

กรมส่งเสริมการปกครองท้องถิ่นขอเรียนว่า ปัจจุบันได้ปรากฏในข่าวและสื่อออนไลน์ กรณีองค์กรปกครองส่วนท้องถิ่นบางแห่งดำเนินการจัดซื้อจัดจ้างและก่อสร้างเสาไฟฟ้าประติมากรรมที่มีราคาสูงกว่าราคาท้องตลาด และมีการชำรุดเสียหาย หรือมีการติดตั้งในที่ที่ไม่เหมาะสม ไม่มีความคุ้มค่า และประสิทธิภาพ ดังนั้น เพื่อให้การดำเนินการดังกล่าวเป็นไปด้วยความเรียบร้อย จึงขอความร่วมมือจังหวัดดำเนินการ ดังนี้

1. แจ้งองค์กรปกครองส่วนท้องถิ่นในพื้นที่ดำเนินการ ดังนี้

1.1 ก่อนดำเนินการก่อสร้างเสาไฟฟ้าประติมากรรมต้องมีการสำรวจ ตรวจสอบ ความต้องการของประชาชนในพื้นที่โดยผ่านประชาคมท้องถิ่น และนำบรรจุเข้าแผนพัฒนาท้องถิ่น

1.2 ควรแยกการติดตั้งเสาไฟฟ้ากับรูปทรงประติมากรรมออกจากกันโดยการติดตั้ง เสาไฟฟ้าต้องมุ่งเน้นเรื่องความปลอดภัยในชีวิตและทรัพย์สินของประชาชนเป็นหลัก ส่วนการสนับสนุนเอกลักษณ์ของท้องถิ่นด้วยรูปทรงประติมากรรมเพื่อเพิ่มความสวยงามของพื้นที่และสนับสนุนการท่องเที่ยว ควรก่อสร้างในพื้นที่ชุมชนหรือแหล่งท่องเที่ยวสำคัญตามความเหมาะสมในบางจุดเท่านั้น

1.3 การติดตั้งควรตรวจสอบระยะห่างของเสาไฟฟ้าและค่าความสว่างของไฟฟ้า ให้มีความเหมาะสมและเป็นไปตามมาตรฐานที่เกี่ยวข้อง เนื่องจากไฟฟ้าส่องสว่างมุ่งเรื่องความปลอดภัยในชีวิต และทรัพย์สินของประชาชนในเวลากลางคืน

1.4 องค์กรปกครองส่วนท้องถิ่นที่จะดำเนินการก่อสร้างเสาไฟฟ้าประติมากรรม ต้องคำนึงถึงความคุ้มค่า โปร่งใส มีประสิทธิภาพประสิทธิผล และตรวจสอบได้ เนื่องจากเสาไฟฟ้าประติมากรรมมีราคาสูงเมื่อเทียบกับเสาไฟฟ้าแบบปกติ

1.5 ในกรณีองค์กรปกครองส่วนท้องถิ่นที่ได้ดำเนินการก่อสร้างเสาไฟฟ้าประติมากรรมแล้ว ให้มีการมอบหมายเจ้าหน้าที่ตรวจสอบสภาพการใช้งานและบำรุงรักษาให้อยู่ในสภาพที่ใช้งานได้อย่างสม่ำเสมอ

/2. ให้จังหวัด...

- 2 -

2. ให้จังหวัดสำรวจและตรวจสอบการก่อสร้างและการบำรุงรักษาเสาไฟฟ้าประติมากรรม ขององค์กรปกครองส่วนท้องถิ่นที่ได้ดำเนินการก่อสร้างแล้ว และรายงานข้อมูลตามแบบรายงานส่งให้ กรมส่งเสริมการปกครองท้องถิ่นทราบ ทุกวันที่ 20 ของเดือน โดยครั้งแรกให้รายงานภายในวันที่ 30 พฤศจิกายน 2566 พร้อมทั้งรายงานข้อมูลดังกล่าวในรูปแบบไฟล์ Excel ทางไปรษณีย์อิเล็กทรอนิกส์ dla-sps@hotmail.com อีกทางหนึ่งด้วย รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 (นายสุทธิพงษ์ จุลเจริญ)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐ ๒๒๔๑ ๙๐๐๐ ต่อ ๔๑๑3 โทรสาร ๐ ๒๒๔๑ ๖๙๓1

ไปรษณีย์อิเล็กทรอนิกส์ saraban@dla.go.th

ผู้ประสานงาน นายชูศักดิ์ อาญาเมือง โทรศัพท์ 080-5873473

ร.อสถ........................................

ผอ.กพส.....................................

ผอ.กง.พค. ................................

รุจิรา หน.กง................................

ชูศักดิ์ จนท..................................

****

ที่ มท ๐๘๑๐.๔/ กรมส่งเสริมการปกครองท้องถิ่น
 ถนนนครราชสีมา เขตดุสิต กทม. 10300

พฤศจิกายน ๒๕๖6

เรื่อง การดำเนินการก่อสร้างเสาไฟฟ้าประติมากรรมขององค์กรปกครองส่วนท้องถิ่น

เรียน เลขาธิการสำนักงานผู้ตรวจการแผ่นดิน

อ้างถึง หนังสือกระทรวงมหาดไทย ด่วนที่สุด ที่ มท 0810.4/15113 ลงวันที่ 16 สิงหาคม 2566

สิ่งที่ส่งมาด้วย ข้อมูลการดำเนินการก่อสร้างเสาไฟฟ้าประติมากรรมขององค์กรปกครองส่วนท้องถิ่น จำนวน 1 ฉบับ

ตามที่ กระทรวงมหาดไทยได้รายงานผลการดำเนินการตามอำนาจหน้าที่ตามคำวินิจฉัย และข้อเสนอแนะของผู้ตรวจการแผ่นดิน กรณีองค์กรปกครองส่วนท้องถิ่นไม่กำกับดูแลการใช้งบประมาณท้องถิ่นเกี่ยวกับการดำเนินโครงการก่อสร้างเสาไฟฟ้าประติมากรรมให้เกิดประโยชน์ ทำให้เสียโอกาสในการใช้งบประมาณ เพื่อสาธารณประโยชน์อื่นที่จำเป็น ให้ผู้ตรวจการแผ่นดินทราบแล้ว ความละเอียดตามหนังสืออ้างถึง นั้น

กรมส่งเสริมการปกครองท้องถิ่นขอเรียนว่า ได้ดำเนินการสำรวจและรวบรวมข้อมูล โครงการก่อสร้างเสาไฟฟ้าประติมากรรมขององค์กรปกครองส่วนท้องถิ่นแล้ว จึงขอรายงานข้อมูลดังกล่าว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดทราบ

 ขอแสดงความนับถือ

 (นายสุทธิพงษ์ จุลเจริญ)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐ ๒๒๔๑ ๙๐๐๐ ต่อ ๔๑๑3 โทรสาร ๐ ๒๒๔๑ ๖๙๓1

ร.อสถ........................................

ผอ.กพส.....................................

ผอ.กง.พค. ................................

รุจิรา หน.กง................................

ชูศักดิ์ จนท..................................

ไปรษณีย์อิเล็กทรอนิกส์ saraban@dla.go.th

ผู้ประสานงาน นายชูศักดิ์ อาญาเมือง โทรศัพท์ 080-5873473